als_Latn dik_Latn sag_Latn
1. Nuk jemi të zottë të ndryshojmë as numrat e telefonit, anipse jemi prishë moti me ish-in, ne vazhdojmë (me vetëdije të plotë se po gabojmë) e përcjellim kur ka qenë 'last online' në Viber, në WhatsApp dhe çfarë foto ka postuar në Instagram
Ka kaluar një kohë e gjatë që jemi ndarë, por ne nuk kemi vendosur 'të ndahemi'.
Pra, jemi ndarë para se me vendos të ndahemi.
Ka shumë njerëz që vendosin të ndahen nga ish-i njëzet vjet pasi janë ndarë.
Pse?
Sepse, nuk duan ndryshime. Nuk mund të ndryshojnë. Ngelin të ngujuar në të kaluarën e tyre, derisa të vdesin.
2. Nuk jemi të lumtur, se jemi të papunë.
Kërkojmë punë dhe e lusim Zotin të mos e gjejmë. Pse?
Sepse, s'duam të ndryshojmë, anipse ndjehemi fatkqinj, dikur mësohemi me fatin tonë 'të keq', dhe vuajtja na duket gjëja më normale.
Jemi mësuar të zgjohemi nga gjumi pasi të ngopemi gjumë;
të biejmë në gjumë kur të duam;
të hamë bukë kur të duam;
askush të mos kërkojë nga ne të paguajmë faturat tona (sepse të gjithë e dinë se jemi të papunë);
të shikojmë maratonë filma njërin pas tjetrit dhe t'i kërcënojmë dhe shantazhojmë të afërmit tanë me mërzinë tonë, ti mbajmë peng të fatit tonë të keq.
Nëse gjejmë punë, do të duhet të ndryshojmë. Prandaj, nuk jemi të gatshmëm për ndryshime. Sepse, sa herë mendojmë ta ndryshojmë veten, e shohim se 'nuk jemi edhe aq keq' në krahasim me frikën që sjell ndryshimi dhe e ardhmja.
3. Sa kush jeton në trishtim dhe ndjehet fatkeq sepse nuk merr guxim ta ndryshojë veten dhe jetën e tij.
Sa kush jeton me gruan apo burrin që nuk e do, sepse nuk ka guxim t'ia fillojë një jete të re, dhe më lehtë e vazhdon jetën që nuk e do, i mbytur në neveri të përhershme ndaj tjetrit sesa që vendos ta ndryshojë veten, të merr vendim dhe të ecë në një rrugë të re dhe të panjohur.
4. Sa kush prej nesh shkon vit pas në pushime verore me vjehrri apo me prindër dhe çdo vit bën be e i betohet vetes se nuk do ta përsëris gabimin, por e përsërit gabimin vit pas viti, vazhdimisht, shkaku se nuk ka zemër, nuk ka forcë të vendos ta ndryshojë veten dhe të mos turpërohet e as të mos ndjehet keq t'u thotë të tjerëve 'stop'.
5. Sa kush prej nesh nuk e shet shtëpinë me çmim dyfish më të lartë seç e ka blerë, shkaku se nuk merr guxim ta ndryshojë mënyrën e jetës, është mësuar me ato mure, i njeh të gjitha qoshet e asaj shtëpie, i njeh gurët e oborrit, është aty në oborr ajo pema që lidhet me lojën e fëmijërisë, me ditët më të bukura të rinisë, nuk mund t'ia kthejë shpinën hijes së asaj peme....të cilët shtëpi ka frikë ta ndërrojë me një 'parajsë që s'e njeh'.
6. Nuk na pëlqen puna që e bëjmë por nuk marrim guxim të bëjmë një punë tjetër, edhe nëse na ofrohet, sepse sado e mërzitshme, puna që e bëjmë është e njofshme.
P.S.
Neve na tmerron e panjohura.
Që do të thotë, ndryshimi.
E ardhmja na frikëson sepse nuk e njohim.
E tashmja na bën të ndjehemi të sigurtë, sepse e njohim.
Nuk është lehtë me ndryshu.
Sepse, sa herë ia kthen shpinën dikujt apo diçkahit e përjeton një vdekje të vogël.
Njerëz të suksesshëm janë vetëm ata që kanë guxim me ndryshu veten, së pari.
Ndryshoje veten, para se me ta ndryshu jetën dikush tjetër.
No more 'last online'.
Ndrysho numrin e telefonit, ndrysho mendjen, dhe lyp një dashuri të re, një punë të re, shkele një rrugë që s'e njeh.
'Rreziko'.
Ndryshojnë vetëm njerëzit e suksesshëm
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn szl_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn